Source: http://www.financnik.sk/index.php/spravodajstvo/features/item/116071-Ministerstvo%20vnutra%20je%20pripravene%20celit%20pripadnej%20zalobe%20od%20Babisa,%20spismi%20StB%20vsak%20nedisponuje
Timestamp: 2018-02-23 06:04:36+00:00

Document:
streda, 14 február 2018 18:00
BRATISLAVA 14. februára (WebNoviny.sk) - Ministerstvo vnútra SR je pripravené čeliť prípadnej žalobe českého politika Andreja Babiša v súvislosti s jeho evidenciou v zväzkoch ŠtB. Po rokovaní vlády to v stredu uviedol minister vnútra Robert Kaliňák. "ŠtB už dnes neexistuje a to sa bude súd musieť vysporiadať s tým, kto je nástupnícka organizácia. Priznám sa, že z tohto pohľadu nemám dobrý pocit, že by sme mali byť nástupníckou organizáciou ŠtB. Skôr si myslím, že by to bolo bývalé federálne ministerstvo vnútra," povedal s tým, že spisy následne prešli pod národné ministerstvá a potom pod organizácie, ako je náš Ústav pamäti národa.
Podľa ministra disponuje ministerstvo len spismi osôb, ktoré boli aktívne aj po rokoch 1989, respektíve 1993. "Boli to zväčša mladí príslušníci, ktorí slúžili v rôznych pozíciach v ŠtB iba veľmi krátko. Tí, ktorí sú dnes považovaní za bezpečnostné riziko podľa nášho zákona a pravidiel národného bezpečnostného úradu, sú už dávno mimo, pretože toto sa definitívne zlomilo ešte v roku 2004. Takže z nášho uhla pohľadu my nijakými takýmito spismi nedisponujeme," dodal Kaliňák s tým, že s Babišom sa o tejto téme nerozprával. Odporúčame:
Ústav pamäti národa konal podľa zákona, už prvý súd mal zamietnuť Babišovu žalobu Babiš o možnej žalobe proti slovenskému rezortu vnútra hovoril ešte v októbri minulého roka v reakcii na verdikt Ústavného súdu SR, ktorý v rámci Babišovho sporu s Ústavom pamäti národa skonštatoval, že Najvyšší súd SR, ako aj Krajský súd v Bratislave svojím postupom v kauze porušili základné ústavné práva ÚPN.
Ústavný súd tak zrušil nielen uznesenie NS SR, ale aj rozsudok Krajského súdu Bratislava a vrátil mu vec na ďalšie konanie. Krajský súd v Bratislave následne koncom januára tohto roku zamietol žalobu politika proti ÚPN z dôvodu, že ústav konal podľa zákona. Andrej Babiš je pôvodom Slovák a politik s českým občianstvom. Podľa doteraz zverejnených dokumentov pochádzajúcich z archívu Ústavu pamäti národa bol Babiš evidovaný ako dôverník, neskôr údajne podpísal viazací akt a stal sa tak agentom ŠtB. Okresný súd Bratislava I v júni 2014 neprávoplatne rozhodol, že je Andrej Babiš vo zväzkoch ŠtB evidovaný neoprávnene. Odporúčame:
Babiš definitívne prehral súd, Ústav pamäti národa ho eviduje v zväzkoch ŠTB oprávnene Ústav pamäti národa sa proti rozhodnutiu odvolal. Odvolací krajský súd v júni 2015 pôvodný rozsudok potvrdil. ÚPN proti tomuto rozhodnutiu podal v novembri 2015 dovolanie k Najvyššiemu súdu SR, pretože sa domnieval, že rozhodnutie nižších inštancií bolo založené na nezákonných dôkazoch. NS SR však dovolanie zamietol. ÚPN proti tomu podal sťažnosť na ústavný súd.
Zdroj: Webnoviny.sk - Ministerstvo vnútra je pripravené čeliť prípadnej žalobe od Babiša, spismi ŠtB však nedisponuje © SITA Všetky práva vyhradené.
Nachádzaš sa tu: HomeSpravodajstvoZ domovaMinisterstvo vnútra je pripravené čeliť prípadnej žalobe od Babiša, spismi ŠtB však nedisponuje Scroll to Top

References: súd 
 súd 
 súd 
 súd 
 súd 
 súd 
 súd 
 súd